CELEX: 32015D1131
Language: lt
Date: 1436486400000
Title: 2015 m. liepos 10 d. Komisijos įgyvendinimo sprendimas (ES) 2015/1131, kuriuo iš dalies keičiamas Komisijos įgyvendinimo sprendimas 2013/505/ES, kuriuo Prancūzijos Respublikai leidžiama taikyti laikinąją priemonę, kurios ji ėmėsi pagal Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) 129 straipsnį, kad apribotų amonio druskų naudojimą celiuliozinės vatos izoliacinėse medžiagose (pranešta dokumentu Nr. C(2015) 4470) (Tekstas svarbus EEE)

11.7.2015   
            
            
               LT
            
            
               Europos Sąjungos oficialusis leidinys
            
            
               L 184/20
            
         KOMISIJOS ĮGYVENDINIMO SPRENDIMAS (ES) 2015/1131
   2015 m. liepos 10 d.
   kuriuo iš dalies keičiamas Komisijos įgyvendinimo sprendimas 2013/505/ES, kuriuo Prancūzijos Respublikai leidžiama taikyti laikinąją priemonę, kurios ji ėmėsi pagal Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) 129 straipsnį, kad apribotų amonio druskų naudojimą celiuliozinės vatos izoliacinėse medžiagose
   
      
         (pranešta dokumentu Nr. C(2015) 4470)
      
   
   (Tekstas autentiškas tik prancūzų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 129 straipsnio 2 dalį,
   kadangi:
   
               (1)
            
            
               2013 m. spalio 14 d. Komisija priėmė Įgyvendinimo sprendimą 2013/505/ES (2) (toliau – sprendimas), kuriuo Prancūzijos Respublikai leidžiama taikyti laikinąją priemonę, kurios ji ėmėsi pagal Reglamento (EB) Nr. 1907/2006 129 straipsnį, kad apribotų amonio druskų naudojimą celiuliozinės vatos izoliacinėse medžiagose;
            
         
               (2)
            
            
               pagal to sprendimo 1 straipsnio 1 dalį laikinąją priemonę leidžiama taikyti 21 mėnesį, t. y. nuo 2013 m. spalio 15 d. iki 2015 m. liepos 14 d.;
            
         
               (3)
            
            
               21 mėnesio laikotarpis nustatytas siekiant suteikti pakankamai laiko užbaigti apribojimo procedūrą, kurią Prancūzijos Respublika įsipareigojo pradėti pagal Reglamento (EB) Nr. 1907/2006 129 straipsnio 3 dalį ir per 3 mėnesius nuo sprendimo priėmimo pateikti Europos cheminių medžiagų agentūrai dokumentaciją pagal šio reglamento XV priedą. Sprendime numatyta, kad, jeigu apribojimo procedūra baigiama anksčiau, leidimas nustoja galioti prieš pasibaigiant 21 mėnesio laikotarpiui;
            
         
               (4)
            
            
               atsižvelgiant į nenumatytus sunkumus, susijusius su dokumentacijos atitikties patikra, atliekama pagal Reglamento (EB) Nr. 1907/2006 69 straipsnio 4 dalį, apribojimo procedūra užtruko ir tikriausiai nebus užbaigta iki 2016 m. pavasario;
            
         
               (5)
            
            
               priežastys, dėl kurių leidžiama taikyti laikinąją priemonę, lieka nepakitusios;
            
         
               (6)
            
            
               siekiant išvengti teisinio neapibrėžtumo, kuris atsirastų, jeigu Prancūzijai suteiktas leidimas taikyti laikinąją priemonę nustotų galioti prieš baigiant apribojimo procedūrą, būtina pratęsti laikotarpį, kuriuo leidžiama taikyti laikinąją priemonę;
            
         
               (7)
            
            
               šis sprendimas atitinka REACH komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2013/505/ES 1 straipsnio 1 dalyje žodžiai „21 mėnesį“ pakeičiami žodžiais „36 mėnesius“.
   2 straipsnis
   Šis sprendimas įsigalioja 2015 m. liepos 13 d.
   3 straipsnis
   Šis sprendimas skirtas Prancūzijos Respublikai.
   
      Priimta Briuselyje 2015 m. liepos 10 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 396, 2006 12 30, p. 1.
   
      (2)  2013 m. spalio 14 d. Komisijos įgyvendinimo sprendimas 2013/505/ES, kuriuo Prancūzijos Respublikai leidžiama taikyti laikinąją priemonę, kurios ji ėmėsi pagal Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) 129 straipsnį, kad apribotų amonio druskų naudojimą celiuliozinės vatos izoliacinėse medžiagose (OL L 275, 2013 10 16, p. 52).